10. 12. 91 De Europæiske Fællesskabers Tidende Nr. L 338/1 (Retsakter hvis offentliggørelse er obligatorisk) RÅDETS FORORDNING (EØF) Nr. 3568/91 af 28. november 1991 om fastsættelse for fangstsæsonen 1992 af orienteringspriserne for de i litra A, D og E i bilag I til forordning (EØF) nr. 3796/81 anførte fiskerivarer RÅDET FOR DE EUROPÆISKE - FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 3796/81 af 29. december 1981 om den fælles markedsordning for fiskerivarer (1), senest ændret ved forordning (EØF) nr. 3571/90 P), særlig artikel 10, stk. 3, under henvisning til forslag fra Kommissionen, og ud fra følgende betragtninger : I henhold til artikel 10, stk. 1 og 2, i forordning (EØF) nr. 3796/81 skal der for hver af de i litra A, D og E i bilag I til forordningen anførte varer fastsættes en oriente- ringspris af en sådan størrelse, at den kan bidrage til at sikre stabile markedsnoteringer uden samtidig at medføre overskud i Fællesskabet ; denne pris skal ligeledes kunne bidrage til opretholdelse af producenternes indkomst, idet der dog samtidig tages hensyn til forbrugernes interesser ; orienteringsprisen fastsættes på grundlag af det i artikel 10, stk. 2, i ovennævnte forordning definerede pris- gennemsnit og under hensyn til den forventede udvikling i produktion og efterspørgsel ; anvendelsen af de kriterier, der er fastsat i artikel 10 i forordning (EØF) nr. 3796/81 og anført ovenfor, medfø- rer, for så vidt angår fangstsæsonen 1992, at priserne for visse varers vedkommende må forhøjes og for andre bibe- holdes eller nedsættes i forhold til de for indeværende  fangstsæson gældende priser ; i øvrigt skal der i henhold til artikel 169 og 356 i akten vedrørende Spaniens og Portugals tiltrædelse foretages en sjette tilnærmelse af orienteringspriserne for sardiner af arten Sardina pilchardus fra Atlanterhavet den 1. januar 1992 — UDSTEDT FØLGENDE FORORDNING : Artikel 1 For fangstsæsonen 1. januar til 31. december 1992 er orienteringspriserne for de i litra A, D og E i bilag I til forordning (EØF) nr. 3796/81 anførte varer, og de katego- rier, for hvilke disse priser er gældende, fastsat som anført i bilaget. Artikel 2 Denne forordning træder i kraft den 1. januar 1992. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 28. november 1991. (') EFT nr. L 379 af 31. 12. 1981, s. 1. () EFT nr. L 353 af 17. 12. 1990, s. 10. På Rådets vegne J. PRONK Formand